# 2024 i Frankrike

|  |
| --- |
| **2024 i Frankrike** |
| År i Frankrike |
| 2023 | **2024** |
| Humaniora og kultur  Arkeologi | Arkitektur | Film | Filosofi | Kunst | Litteratur | Lyrikk | Musikk | Radio | Religion | Tegneserier | Teater | TV | Videospill |
| Samfunnsvitenskap og samfunn Avis | Konflikt | Politikk | Sport | Økonomi |
| Teknologi og vitenskap Polarhistorie | Meteorologi | Teknologi | Vitenskap |
| Land Danmark | Frankrike | Japan | Norge | Sverige | Sør-Korea | USA |
| Ledere Statsledere |

President Emmanuel Macron.

Begivenheter i året **2024 i Frankrike**.

Begivenheter som preget året var Valget til Frankrikes nasjonalforsamling 2024 og Sommer-OL 2024 og Paralympiske sommerleker 2024 i Paris.

## Statsledere

* President – Emmanuel Macron (RE)
* Statsminister
	+ Élisabeth Borne (fram til 9. januar)
	+ Gabriel Attal (9. januar til 5. september)
	+ Michel Barnier (fra 9. september)

## Hendelser

* Januar - Oversvømmelser rammet nordlige Frankrike, minst én person døde og 1300 hjem ble rammet.
* 9. januar – Gabriel Attal ble valgt til Frankrikes statsminister, og ble landets første homofile statsminister.
* 18. januar – Franske bønder protesterte mot EUs landbrukspolitikk.
* 28. januar – Demonstranter som kjemper for bærekraftig mat kastet suppe på maleriet *Mona Lisa* i Louvre. Maleriet er beskyttet av glass, og ble derfor ikke skadet.
* 10. februar – Électricité de France stengte ned to atomreaktorer ved Chinon Nuclear Power Plant, på grunn av brann.
* 5. mai – Kinas president Xi Jinping besøkte Frankrike.
* 13. mai: Uroligheter oppstod i Ny-Caledonia, blant annet fordi den franske nasjonalforsamlingen foreslo nye regler for hvem som kan stemme ved valg i dette territoriet. Seks mennesker mistet livet i opptøyene.
* 14. mai
	+ To fangevoktere ble drept da en fangetransport med Mohamed Amra ble angrepet nær Rouen, slik at han rømte.
	+ Filmfestivalen i Cannes åpnet Cannes, der Gullpalmen (Palme d'Or) ble tildelt Meryl Streep.
* 17. mai – En væpnet mann ble skutt og drept av politiet i Rouen da han truet med å sette fyr på synagogen i Rouen.
* 18. mai – Luksusbutikken *Harry Winston* i Paris ble ranet for smykker verdt «flere millioner euro».
* 31. mai – Frankrike forbyr israelsk militærindustri å delta på den internasjonale militærmessen Eurosatory.
* 4. juni – Russlands utenriksminister Sergej Lavrov advarte om at franske militære instruktører vil være lovlige mål for Russland dersom de sendes til Ukraina.
* 6. juni –
	+ 80.-årsjubileum for D-dagen
	+ President Macron varsler at Frankrike vil sende Dassault Mirage 2000 jagerfly til Ukraina og sørge for opplæring av piloter innen utgangen av 2024.
* 9. juni – Etter at ytre høyre-partiet Rassemblement national ble det største partiet blant de franske medlemmene til Europaparlamentet oppløste president Macron den franske nasjonalforsamlingen, og utlyste nyvalg.
* 11. juni –
	+ Partileder i Les Républicains, Éric Ciotti, foreslo at partiet skulle samarbeide med Rassemblement national i det kommende valget til nasjonalforsamling. Partiets gruppeleder i parlamentet, Olivier Marleix, svarte med å kreve Ciottis avgang.
	+ Venstresiden i fransk politikk danner Nouveau Front populaire i forkant av nyvalget.
* 12. juni – Les Républicains stemmer enstemmig for å fjerne Éric Ciotti som partileder, men vedtaket ble stanset av en domstol i Paris to dager senere.
* 15. juni – Over 600 000 mennesker i Paris og andre franske byer protesterte mot ytre høyre-partiet Rassemblement national.
* 19. juni – Europakommisjonen kritiserer Frankrike, Belgia, Ungarn, Italia, Malta, Polen og Slovakia for å overskride budsjettreglene.
* 21. juni – Frankrike rapporterte nærmere 200 tilfeller av kolera i Mayotte.
* 26. juni – Regjeringen vedtok å oppløse Groupe Union Défense og flere andre ytre-høyre og islamske ekstremistgrupper, på grunn av risikoen for voldshendelser.
* 30. juni – Valget til Frankrikes nasjonalforsamling 2024 (første runde): velgerne valgte kandidater til nasjonalforsamlingen.
* 7. juli: Valget til Frankrikes nasjonalforsamling 2024 (andre runde):
	+ Ingen partier fikk flertall i nasjonalforsamlingen, men valgalliansen Nouveau Front populaire ble det største partiet med 180 seter, Ensemble-koalisjonen fikk 159 seter og Rassemblement national og deres støttespillere fikk 142.
	+ Statsminister Gabriel Attal annonserte sin avgang, med effekt 8. juli. President Macron avslo denne søknaden om avgang, og ba ham fortsette «inntil videre».
* 11. juli – En brann ødela spiret på Katedralen i Rouen, som var under restaurering.
* 12. juli – Et nytt politisk parti dannes; L'Après. Partiet ble stiftet av utbrytere fra La France Insoumise.
* 13. juli – Tre mennesker ble drept i en masseskyting under en bursdagsfeiring i Espinasse-Vozelle. Gjerningsmannen tok sitt eget liv.
* 16. juli – President Macron godkjenner søknaden om å gå av, fra statsminister Attal og hans regjering, men beholder Attal som leder av en overgangsregjering.
* 17. juli – En 18 år gammel høyreekstrem mann ble arrestert i Bas-Rhin, mistenkt for å planlegge et terrorangrep under Sommer-OL.
* 18. juli – Sju mennesker døde i det som mistenkes å være en mordbrann i Nice.
* 22. juli – President Macron åpner den 142. IOC-sesjonen i Paris.
* 23. juli:
	+ Partiet La France Insoumise foreslå en lovendring for å reversere pensjonsendringene, og gjeninnføre en pensjonsalder på 62 år, og fikk støtte fra Rassemblement national.
	+ En russisk statsborger ble arrestert, mistenkt for å gjennomføre «destabiliserende» tiltak under Sommer-OL.
* 26. juli
	+ Flere angrep på infrastrukturen til togselskapene TGV og Eurostar ble gjennomført, som førte til skader og innstilte tok.
	+ Åpningsseremonien til Sommer-OL 2024 ble arrangert.
* 29. juli – Fransk politi rapporterte om flere sabotasjeaksjoner mot teleoperatører, 11.000 kunder ble påvirket.
* 30. juli –
	+ Algerie kaller tilbake sin ambassadør fra Frankrike, etter at Frankrike gir sin støtte til *Western Sahara Autonomy Proposal*, et forslag fra Marokko på å løse Vest-Saharakonflikten.
	+ Sommer-OL: Triatlon for menn ble utsatt på grunn av dårlig vannkvalitet i Seinen.

## Sport

* Sommer-OL 2024 ble arrangert i Paris
* Paralympiske sommerleker 2024 ble arrangert i Paris
* Fotball:
	+ Paris Saint-Germain vant Ligue 1 2023–2024 for menn
	+ Paris Saint-Germain Féminines vant Division 1 Féminine
	+ Paris Saint-Germain vant Coupe de France (den franske cupen) og Trophée des Champions (den franske supercupen)
* Sykling
	+ Tadej Pogačar vant Tour de France 2024
	+ Katarzyna Niewiadoma vant Tour de France Femmes 2024
* Tennis
	+ French Open ble vunnet av Carlos Alcaraz (menn) og Iga Świątek (kvinner).
* Motorsport
	+ 24-timersløpet i Le Mans ble vunnet av Ferrari AF Corse, med Antonio Fuoco, Miguel Molina og Nicklas Nielsen som sjåfører

## Referanser